Diari Oficial de la Generalitat Valenciana


Sumari del DOGV 5794, del 27-06-2008 (2008/7235)

Inici del procediment de concurs per a la gestió indirecta del Programa d'Actuació Integrada de la Unitat d'Execució 7.2 del Pla General d'Ordenació Urbana de Torrent i aprovació de les bases particulars.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5794

Data del DOGV
:   27-06-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/7235


Data del document
:   09-06-2008

Organisme emissor
:   Ajuntament de Torrent

Tipus de document
:   Concurs

Descriptors 

:   * Torrent
    * administració local
    * contracte d'obres
    * obres públiques
    * pla d'urbanisme
    * licitació

Inici del procediment de concurs per a la gestió indirecta del Programa d'Actuació Integrada de la Unitat d'Execució 7.2 del Pla General d'Ordenació Urbana de Torrent i aprovació de les bases particulars. [2008/7235]  
Mitjançant l'Acord Plenari, de data 8 de maig de 2008, es va acordar iniciar el procediment de concurs per a la gestió indirecta del Programa d'Actuació Integrada de la Unitat d'Execució 7.2 del Pla General d'Ordenació Urbana de Torrent i aprovar les corresponents bases particulars, que s'indiquen a continuació:  
«Bases particulars que han de regir el concurs per a l'aprovació i adjudicació del Programa d'Actuació Integrada de la Unitat d'Execució 7.2 del Pla General de Torrent (c/ Pedro Cambra).  
A) Indicació de l'ordenació urbanística vigent en l'àmbit de l'actuació integrada i delimitació d'esta.  
El planejament vigent al terme municipal de Torrent està constituït pel Pla General d'Ordenació Urbana (PGOU) de Torrent aprovat definitivament el 26 de gener de 1990.  
L'àmbit la programació del qual es proposa està ubicat a la zona d'ordenances número 7, el Vedat, segons la redacció de la modificació número 8 del PGOU de Torrent, i la seua exacta delimitació, que diferix en alguns aspectes de la prevista en el Pla General, es conté en el següent gràfic:  
   
Segons el planejament municipal, este sòl està classificat com a sòl urbà i compta amb ordenació detallada la qual no ha de ser objecte de modificació.  
B) Memòria de necessitats i objectius que cal satisfer amb el programa.   
Haurà de satisfer les necessitats i els objectius bàsics replegats en l'article 124 de la Llei Urbanística Valenciana i, en concret, haurà de connectar-se adequadament amb la urbanització perimetral existent.   
C) Criteris i objectius urbanístics i territorials de les propostes que cal presentar, amb fixació de les directrius que hauran d'observar.  
Es realitzarà un estudi topogràfic, en què s'incorporaran les seccions suficients per a la correcta i adequada inserció de l'edificació en el context afectat.  
Atés l'abundant arbratge present en l'àmbit afectat, es valoraran tant la informació aportada, quant a espècies i situació d'este, així com les mesures correctores i supletòries previstes com a conseqüència de la intervenció.  
Excepte la connexió amb la xarxa de mitjana tensió, totes les instal·lacions i equips per a la distribució d'energia elèctrica s'ubicaran a l'interior de la unitat d'execució i es tindrà en compte que cap centre de transformació o de repartiment podrà instal·lar-se en zona verda pública.  
D) Criteris i objectius d'edificació privada.  
S'indicarà la tipologia d'unitat residencial proposada.  
La tipologia dominant és la d'habitatge residencial unifamiliar aïllat, i també s'admetrà la unifamiliar aparellada. S'admeten com a compatibles els usos següents: residencial comunitari, terciari comercial, oficines, hoteler, recreatiu i espectacles.  
E) Prescripcions tècniques que hauran de respectar-se en la redacció de documents de gestió i urbanització exigibles.  
La documentació que cal presentar, que es relaciona en l'apartat I de les presents bases, respectarà en tot cas les prescripcions tècniques exigides en la Llei Urbanística Valenciana i en el Reglament d'Ordenació i Gestió Territorial i Urbanística per als instruments de gestió urbanística.  
El projecte d'urbanització haurà d'ajustar-se a les normes provisionals de urbanització redactades pel Servici d'Obres Públiques de l'Ajuntament de Torrent.  
Les dimensions i característiques de la xarxa viària i aparcaments hauran d'atindre's a allò que s'ha regulat en el Reglament d'Ordenació i Gestió Territorial i Urbanística.   
Almenys en un dels plànols d'informació del projecte d'urbanització es grafiarà no sols l'àmbit estricte de l'àrea de projecte, sinó un espai major que comprenga el seu entorn immediat, com a mínim dues illes. Escala 1/2000.  
S'aportarà, a més del que s'ha indicat, imatges fotogràfiques de l'estat actual en format digital (jpg) i representades igualment en la memòria escrita. S'aportarà un plànol amb la imatge urbana en 3D conseqüència de la intervenció. L'àmbit referit comprendrà el seu entorn immediat, com a mínim dues illes.  
Caldrà així mateix aportar tota la documentació tècnica en suport informàtic segons els formats proposats per l'Ajuntament de Torrent i que són els següents:  
(Documentació gràfica: DWG\*, PDF)  
(Documentació alfanumèrica: DOC, PDF)  
(\*En el cas de presentar-se arxius en format DWG, s'aportarà arxiu CTB grossor de plomins i color de capes)  
En el projecte de reparcel·lació que en el seu dia es presente figurarà l'àrea reparcel·lable que s'estendrà a tota la unitat d'execució i el seu contingut s'ajustarà al següent:  
1. L'alçament topogràfic que haurà de realitzar-se per a cada parcel·la (una vegada delimitada davant dels propietaris) s'ajustarà a les normes provisionals redactades pel Departament Municipal de Topografia.   
2. El valor de les finques aportades serà conseqüència del valor donat a les finques adjudicades abans d'urbanitzar.  
3. Les valoracions de plantacions, construccions i instal·lacions que hagen de desaparéixer, es formularan d'acord amb les tècniques de valoració admeses en els procediments d'expropiació.  
4. S'aportaran còpies dels convenis que puguen existir entre propietaris i urbanitzador.  
5. No podran adjudicar-se parcel·les inferiors a la mínima.   
6. El projecte de reparcel·lació haurà de tindre el contingut següent:  
a. Memòria informativa i justificativa, que inclourà:   
- Circumstàncies o acords que motiven la reparcel·lació i peculiaritats que si és el cas concórreguen.  
- Fitxes de planejament i de gestió aprovades.  
- Reajustaments de la delimitació de la unitat reparcel·lable i de l'aprofitament tipus, si n'hi ha.  
- Descripció de la unitat reparcelable.  
- Criteris utilitzats per a definir i quantificar els drets dels afectats.  
- Criteris de valoració de les superfícies adjudicades.  
- Criteris d'adjudicació.  
- Criteris de valoració dels elements que cal demolir i de les càrregues i despeses que correspon als adjudicataris.  
- Càlculs utilitzats en la confecció de les taules de liquidació provisional.   
- Resum per capítols i conceptes de les càrregues d'urbanització de la plica aprovada.  
b. Relació de propietaris, inclosa la direcció fiscal o domicili, número de telèfon, referència cadastral de la parcel·la aportada, així com la corresponent identificació registral.  
- La relació de propietaris es formula en dues llistes: una primera seguint l'orde alfabètic i, una altra segona, segons el número assignat a la parcel·la aportada.  
c. Descripció de les finques o part d'estes, aportades a la reparcel·lació.  
- Se formalitzarà en fitxa individual i es descriurà la resta (si existix) de la parcel·la aportada.  
- Seguirà l'orde donat a les parcel·les aportades.  
- Contindrà les dades cadastrals, registrals i de nou mesurament.  
- Contindrà, a més a més, un croquis de la parcel·la a E: d'1/200 a 1/1.000 (segons grandària d'esta), amb acotació de tots els seus costats i les coordenades de tots els seus vèrtexs.  
- S'adjuntarà una fotocòpia del foli registral de la finca.  
- Es proposarà la immatriculació de les finques que no tinguen inscripció i les operacions de modificació d'entitats hipotecàries que siguen necessàries per a la formació de les finques.  
d. Proposta d'adjudicació de les finques resultants.  
- Es formalitzarà en fitxa individual.  
- Seguirà l'orde donat a les finques aportades.  
- Contindrà les dades següents:  
· Descripció de la parcel·la i la seua ubicació.  
· Propietaris als quals se'ls adjudica, amb totes les dades personals, fins i tot el número d'identificació fiscal o codi d'identificació fiscal, domicili i percentatge de participació de cada un en els casos d'adjudicació en proindivís.  
· Superfície de la parcel·la adjudicada, aprofitament d'esta en m²t i l'ús.  
· Límits actuals.  
· Percentatge o coeficient de quota d'urbanització que li correspon.  
· Càrregues d'urbanització a què queda subjecta.   
· Valor de la parcel·la (sense incloure les càrregues d'urbanització ni l'IVA).  
· Criteri utilitzat en l'adjudicació.  
· Correspondència amb les finques aportades i nombre.  
· A més a més, s'adjuntarà en la fitxa un croquis de la parcel·la adjudicada a E entre 1/200 i 1/1.000 (segons grandària d'esta) amb acotació de tots els seus costats i coordenades de tots els seus vèrtexs; així com superfície total, de la part edificable, de la part no edificable i de l'aprofitament que es correspon.   
e. Taxació dels drets, edificables, construccions i plantacions que hagen d'extingir-se o destruir-se.  
- Se seguiran els criteris exposats en el punt 3 precedent.  
f. Compte de liquidació provisional.  
- Es presentaran tres llistats:  
· Segons orde de parcel·la aportada.  
· Segons orde alfabètic del titular.  
· Segons orde de parcel·la adjudicada.   
- El saldo de cada un dels propietaris es facilitarà sense l'impost sobre el valor afegit i així s'expressarà en l'encapçalament de la columna on figuren.  
- La memòria contindrà l'explicació de les operacions hagudes en l'obtenció de cada una de les columnes dels llistats.  
g. Els plànols que cal presentar i les seues escales seran els següents:  
I. Plànol d'emplaçament E=1/10.000 i d'ubicació de la delimitació de la unitat d'execució a E= 1/5.000.  
II. Plànols parcel·laris i cadastrals. Fotocòpia a l'escala en què estan redactats.  
III. Plànol d'ordenació detallada. Fotocòpia, a la mateixa escala, del document de planejament aprovat, amb delimitació de l'àrea reparcel·lable i numeració de totes les illes afectades (M núm....).  
IV. Alçament topogràfic executat a E=1/1.000, seguint les instruccions de la Secció de Topografia d'este ajuntament.  
V. Ubicació sobre plànol d'alçament topogràfic, de l'ordenació detallada aprovada i identificació de les plantacions i edificacions que necessàriament hauran de desaparéixer, així com les que romanguen per ajustar-se al planejament.  
VI. Plànol de parcel·les aportades sobre l'alçament topogràfic E= 1/1.000, en el que figuraran el número d'orde, la referència cadastral i la superfície inclosa en la unitat reparcel·lable, procedent del nou mesurament.  
VII. Plànol de classificació i valoració de les superfícies adjudicades.  
VIII. Plànol de parcel·les adjudicades, sobre l'alçament topogràfic E= 1/1.000, en el qual apareixeran grafiades les parcel·les que s'adjudiquen a cada propietari, a l'urbanitzador i a l'Ajuntament (incloses les dotacions).  
Es numerarà cada una de les parcel·les adjudicades, segons el número de l'illa on s'ubique (plànol III) i segons el número d'orde dins d'esta (M núm.... P núm....).  
Es grafiarà la superfície d'estes parcel·les, i a més es grafiarà el número de la parcel·la inicial d'on procedix.  
Les parcel·les que s'adjudiquen a l'urbanitzador i a l'Ajuntament disposaran de trames que les distingisquen de les altres.  
IX. Plànol de superposició de les parcel·les aportades i adjudicades consistent a dibuixar sobre el plànol d'alçament topogràfic els plànols VI i VIII amb l'ocultació prèvia d'aquelles capes que puguen portar a confusió i l'aplicació de trames, grafies i colors que donen una major facilitat d'apreciació de la ubicació de la parcel·la adjudicada respecte a l'aportada, de cada un dels propietaris.  
F) Indicació de l'admissibilitat o no de variants.  
No s'admeten variants. No es consideraran variants, per la qual cosa seran admissibles en tot cas, les modificacions d'àmbit territorial que suposen mers retocs o ajustaments de detall en algun punt perimetral de l'actuació o de les seues connexions viàries.  
G) Calendari específic de terminis de desenvolupament i execució del programa d'actuació integrada.  
L'execució de les obres d'urbanització es realitzaran en el termini màxim de 15 mesos.   
Per a la resta dels terminis, caldrà ajustar-se al que disposa l'article 332 del Reglament d'Ordenació i Gestió Territorial i Urbanística.  
H) Model de proposició a presentar pels interessats.  
(Nom i cognoms) ..., major d'edat, amb el document nacional d'identitat ..., domiciliat a ..., amb el número de telèfon ... i adreça electrònica ..., en plena possessió de la seua capacitat jurídica i d'obrar, en nom propi (o en representació d ..., segons escriptura atorgada el dia ... davant el notari d ... (nom i cognoms) ...  
EXPOSA:  
Que a l'efecte de participar en el concurs per a l'adjudicació del Programa d'Actuació Integrada de la Unitat d'Execució 7.2 (carrer de Pedro Cambra) de Torrent, es presenta dins del termini establit en les bases particulars del concurs, l'alternativa tècnica que es proposa, en sobre obert, així com dos sobres tancats que contenen respectivament la documentació formal exigida en les bases i la proposició juridicoeconòmica.  
Per això SOL·LICITA: ser admés en el procediment de concurs per a l'adjudicació del Programa d'Actuació Integrada de la indicada Unitat d'Execució 7.2.  
Data i firma.  
I) Documentació a presentar per cada licitador, indicant la que serà objecte de valoració com a criteri d'adjudicació del programa.  
I.1. Documentació formal. Es presentarà un sobre tancat en el que constarà "Sobre documentació formal" que haurà de contindre:  
a) Fotocòpia compulsada del document nacional d'identitat de la persona que presente la proposició en nom propi, o si és el cas, com a apoderat.  
b) Quan el licitador no actue en nom propi o es tracte de societat o persona jurídica, poder per a representar a la persona, societat o entitat en el nom de la qual concórrega.  
També acompanyarà, si és el cas, la manifestació següent:  
"(Nom i cognoms) ... MANIFESTE:   
Que els poders concedits al meu favor segons escriptura atorgada el dia ... davant del notari d ... (nom i cognoms) .... número ..., no han sigut revocats, suspesos ni limitats.  
Lloc, data i firma del proponent".  
c) La capacitat d'obrar de les persones jurídiques s'acreditarà per mitjà d'escriptura de constitució inscrita en el Registre Mercantil, quan este requisit fora exigible d'acord amb la legislació mercantil que li siga aplicable. Si no ho fóra, l'acreditació de la capacitat d'obrar es realitzarà per mitjà de l'escriptura o document de constitució, estatuts o acte fundacional, en què constaren les normes per les quals es regula la seua activitat, inscrits, si és el cas, en el corresponent registre oficial.   
Quan es tracte d'entitats no espanyoles d'estats membres de la Comunitat Europea, o signataris de l'acord sobre l'espai econòmic europeu, hauran d'acreditar la seua inscripció en un registre o presentar els certificats que s'indiquen a l'annex I del RGLCAP.   
Els altres empresaris estrangers hauran d'acreditar-ne la capacitat d'obrar amb un informe de la Missió Diplomàtica Permanent d'Espanya a l'Estat corresponent o de l'oficina consular en l'àmbit territorial de la qual radique el domicili de l'empresa, en el qual s'acredite que figuren inscrites al registre local professional, comercial o anàleg, si no n'hi ha, que actuen amb habilitat en el tràfic local en l'àmbit de les activitats a què s'estén l'objecte del contracte.  
d) Els qui acrediten els requisits de solvència tècnica i professional, econòmica i financera exigits en les presents bases: s'haurà de presentar bé l'informe d'institucions financeres que operen a Espanya respecte a la capacitat d'inversió assenyalada en estes bases o bé els certificats registrals previstes en estes.  
La solvència tècnica s'acreditarà per mitjà de la presentació de còpies confrontades dels títols professionals exigits en l'apartat M d'estes bases o certificats col·legials, si és el cas.   
e) Declaració d'acord amb el tenor següent:  
"(Nom i cognoms) ...., declare sota la meua responsabilitat:  
1r. Que personalment/el meu representat no em/es trobe/a incurs en prohibició de contractar amb l'Ajuntament, d'acord amb el que disposen els articles 15 a 20 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.  
2n. Que estic al corrent en el compliment de les obligacions tributàries i amb la Seguretat Social imposades per les disposicions vigents.  
Lloc, data i firma del proponent".  
f) Resguard acreditatiu si haguera constituït en la tresoreria municipal la garantia provisional per un import del 2% del pressupost estimat de les càrregues d'urbanització.  
g) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre-li.  
h) Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 de la Llei Urbanística Valenciana.  
i) Acta notarial acreditativa del sotmetiment a informació pública del projecte d'urbanització complet.  
j) Una relació de tots els documents inclosos en este sobre.  
I.2. Alternativa tècnica, que contindrà els següents documents en sobre obert:  
I.2.a. Àmbit de l'actuació integrada.  
L'àmbit de l'actuació integrada es grafiarà en un plànol E=1/2.000.  
I.2.b. Fitxa de gestió, que s'elaborarà completant les dades següents:  
Superfície de la unitat d'execució amb dret a l'aprofitament = ... m²s.  
Superfície parcel·les domini publique històric existent = ... m²s.  
Superfície total de la unitat d'execució = ... m²s.  
Superfície edificable total (0,5m²t/m²s parcel·la edificables) = ... m²t.  
Aprofitament tipus = ... m²t/m²s.  
Aprofitament objectiu = ... m²t.  
Aprofitament subjectiu = ... m²t.  
Excedent d'aprofitament = ... 0,00 m²t.  
I.2.c. Justificació del compliment de les condicions d'integració de l'actuació amb l'entorn, que almenys contindrà:  
· Plànol ubicació de preses de servicis E= 1/1.000.   
· Certificats de les empreses subministradores (aigua, clavegueram, energia elèctrica) sobre ubicació de les preses de servici i capacitat suficient per a abastir la unitat.  
· Plànol de situació d'accessos actuals, tant rodats com de vianants, a la unitat i estat de paviments E= 1/1.000.  
I.2.d. Existència o no d'agrupació d'interés urbanístic i, si és el cas, estatuts i acords socials de l'agrupació.  
I.2.e. Terminis que es proposen per al desenvolupament de l'actuació integrada, i es determinarà tant el corresponent a les obres d'urbanització com a les obres d'edificació dels solars resultants.  
I.2.f. Projecte d'urbanització amb el contingut expressat en els articles 152 i següents de la Llei Urbanística Valenciana així com als articles 346 i següents del Reglament d'Ordenació i Gestió Territorial i Urbanística i a les prescripcions tècniques reglades en el punt E) d'estes bases particulars.  
I.2.g. Objectius complementaris que es proposen conforme a l'article 124.2 de la Llei Urbanística Valenciana, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
I.2.h. Mesures de control de qualitat i compliment de les normes de qualitat ambiental, si és el cas.   
I.2.i. Inventari preliminar de construccions, plantacions i instal·lacions la demolició del qual, destrucció o eradicació exigisca la urbanització.   
I.2.j. Estimació preliminar i general d'aquelles despeses d'urbanització variables la quantia del qual no es puga determinar per la concurrència d'ofertes. Per a esta estimació es tindran en compte els conceptes que preveu l'article 308 del Decret 67/2006, del Consell.  
I.2.k. Plànol de parcel·les afectades escala 1/1.000 i relació dels seus titulars cadastrals.   
I.3. Proposició juridicoeconòmica que es presentarà en plica tancada en la que constarà "Sobre proposició juridicoeconòmica" i inclourà la documentació relativa a:   
I.3.a. Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
A este efecte es presentarà un plànol E=1/1.000 en el que figuraran les parcel·les registrals i amb trames cada una de les parcel·les segons la relació propietari-urbanitzador i una taula amb els resultats de tota les modalitats possibles de retribució, per a una parcel·la teòrica aportada de 1.000 m².   
I.3.b. Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita al Registre de la Propietat, en compliment de les obligacions pròpies del dit urbanitzador, en ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen darrere de la reparcel·lació.  
Un plànol E= 1/1.000 en el que figuraran les parcel·les registrals i amb trames aquelles que hagen de ser inscrites com a garantia real.  
I.3.c. Full resum de les dades econòmiques rellevants, diferenciant els aspectes següents:  
· Pressupost de licitació de l'obra d'urbanització, impost sobre el valor afegit exclòs, amb l'abast establit en l'article 168.1.a i b) de la Llei Valenciana 16/2005. Este pressupost l'haurà determinat el concursant a l'aplicar un coeficient corrector únic i amb caràcter lineal a totes i cada una de les partides d'obra que figuren en el projecte d'urbanització presentat pel concursant.  
De la mateixa manera es pressupostaran les obres de connexió i integració, així com amb les de conservació o de les de rehabilitació, si n'hi ha.   
· Cost dels projectes: cost de redacció i direcció dels projectes tècnics, especificant cada projecte, que es referix l'article 168.1.c de la Llei Urbanística Valenciana.  
El cost de redacció de projectes i direcció d'obres així com els gastos derivats en la tramitació i inscripció en el Registre de la Propietat, es facilitarà sense impost sobre el valor afegit.  
· Despeses de gestió: despeses de gestió de l'urbanitzador, calculats en un percentatge del que represente la suma de les partides corresponents a conceptes anteriors.  
· Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
Les despeses generals i benefici de l'urbanitzador també s'expressaran sense impost sobre el valor afegit.   
· Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats. La quantitat màxima, que es compromet l'urbanitzador a aplicar sobre les càrregues es donarà en tant per cent.  
· Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució. (Serà el resultat de dividir la càrrega d'urbanització unitària, sense IVA, pel valor del sòl urbanitzat, sense IVA).   
· Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador. El valor del sòl a aplicar no serà inferior al reglat en la legislació estatal aplicable.  
· Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a elles, si és el cas, recolzades per una entitat financera degudament registrada.  
Tant l'alternativa tècnica com la proposició juridicoeconòmica seran objecte de valoració d'acord amb els criteris establits en la base L).  
J) Termini i lloc per a la presentació de sol·licituds.  
Les propostes es presentaran en qualsevol de les formes admeses en l'article 38.4 de la Llei de Règim Jurídic de les Administracions Públiques i del Procediment Administratiu Comú, adreçades a l'Ajuntament de Torrent, carrer de Ramón y Cajal, número 1, CP 46817, en el termini de huit mesos, a comptar des de la data de l'enviament de l'anunci del concurs al Diari Oficial de la Unió Europea, tenint en compte que el mes d'agost es considerarà inhàbil.  
K) Criteris de solvència, tant econòmica i financera com a tècnica i professional exigibles als concursants.   
Els concursants hauran d'acreditar que tenen capacitat d'inversió per una quantitat equivalent al total de les càrregues del programa a realitzar en els terminis de desenvolupament del programa proposats per cada licitador, la qual cosa acreditarà per mitjà d'informe d'institucions financeres que operen a Espanya. No serà necessari este informe si s'acredita per mitjà de certificats registrals la titularitat lliure de càrregues de més del 50% del sòl inclòs en l'àmbit de l'actuació.  
De conformitat amb allò que s'ha exigit en l'article 301 del Reglament d'Ordenació i Gestió Territorial i Urbanística s'exigix que entre l'equip redactor i assessor de l'aspirant a urbanitzador s'integren almenys un arquitecte o enginyer superior i un llicenciat en Dret aportant a este efecte la documentació acreditativa de les esmentades titulacions.  
L) Criteris objectius d'adjudicació del programa, especificats per orde decreixent d'importància, incloent-ne la ponderació.   
Criteris d'adjudicació:  
1. Alternativa tècnica: total: 40 punts.  
Qualitat tècnica de les solucions proposades per a la urbanització: fins a 30 punts.  
Habitatges sotmesos a algun règim de protecció que es comprometa a promoure l'urbanitzador: fins a 6 punts.  
Inversió en programes de restauració paisatgística o d'imatge urbana dins de l'àmbit del programa: fins a 7 punts.  
Termini d'execució del programa d'actuació.  
Compromís d'edificació simultània a la urbanització per damunt del mínim legalment exigible.  
Compromisos addicionals assumits voluntàriament a càrrec de l'urbanitzador: fins a 3 punts.  
2. Puntuació mínima de l'alternativa per a poder valorar la proposició juridicoeconòmica: 24 punts.  
3. Proposició juridicoeconòmica: total 40 punts.  
Menor import respecte de referències de quadres de preus de pràctica usual de les càrregues d'urbanització (euros/m² edificabilitat): fins a 12 punts.  
Valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els quals no tinga contracte suficient: fins a 18 punts.  
Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment d'obligacions especials d'edificació derivades de l'aprovació del programa: fins a 5 punts.  
Compromisos financers per a l'execució de les obligacions complementàries assumides voluntàriament i a costa seu per l'urbanitzador: fins a 5 punts.  
M) Previsió i si és el cas limitació de la possibilitat de formular alternatives tècniques que suposen una ampliació de l'àmbit territorial a programar.  
Les alternatives tècniques que puguen formular-se s'ajustaran a l'àmbit territorial indicat en les presents bases, sense perjuí de les actuacions necessàries per a la connexió dels diversos servicis urbanístics.   
N) Percentatge mínim de solars l'edificació del qual haja de ser simultània a la urbanització.  
Per tractar-se d'habitatges unifamiliars amb escassa incidència en el mercat de primer habitatge, no es fixa percentatge mínim de solars l'edificació del qual s'execute simultàniament a la urbanització.  
O) Exigibilitat o no d'informe del Consell del Territori i el Paisatge.  
No és exigible el dictamen del Consell del Territori i el Paisatge per a l'aprovació del programa atés que ni revist especial complexitat tècnica ni comprén un àmbit superior a 50 hectàrees, de conformitat amb el que disposa l'article 136.4 de la Llei Urbanística Valenciana.  
P) Referència al caràcter de contracte administratiu especial del que subscriguen l'administració actuant i l'urbanitzador.  
El contracte per a l'execució del programa d'actuació integrada a subscriure entre l'Ajuntament de Torrent i l'adjudicatari del programa tindrà la naturalesa de contracte administratiu especial.  
Q) Prerrogatives que ostenta l'administració d'acord amb la legislació contractual.  
L'administració tindrà, amb relació al contracte per a l'execució del programa i de conformitat amb el que assenyala la legislació sobre contractació pública, les prerrogatives d'interpretar el contracte, resoldre els dubtes que oferisca el seu compliment, modificar-ho per raons d'interés públic, acordar-ne la resolució i determinar-ne els efectes.  
R) Competència de l'orde jurisdiccional contenciós administratiu.  
Per a conéixer les qüestions que puguen suscitar-se en la preparació, resolució i execució del contracte entre l'administració i l'urbanitzador és competent l'orde jurisdiccional contenciós administratiu.  
S) Termes en què haja de produir-se l'eventual adjudicació connexa o condicionada.  
Per no existir dependència amb cap altre programa a urbanitzar en la zona, el que ens ocupa queda exempt de condicions de connexió o condició a un altre amb l'excepció indicada en la base B.  
T) Preu de licitació.   
Als efectes del càlcul de la garantia provisional, s'estima un pressupost de càrregues d'urbanització, impost sobre el valor afegit exclòs, de 1.500.000 euros.  
U) Puntuació mínima que han de superar les alternatives tècniques per a poder ser valorades les proposicions juridicoeconòmiques que les desenvolupen.  
La puntuació mínima que ha d'obtindre l'alternativa tècnica és de 24 punts, açò és el 60% de la seua màxima puntuació possible.  
V) Determinació de la quantia i forma de la garantia definitiva a prestar per l'urbanitzador.  
Amb anterioritat a la firma del contracte per a l'execució del programa, l'urbanitzador haurà d'acreditar la formalització de garantia per un valor del 10% de les càrregues totals del programa, excloses les despeses a què es referix l'article 168.2 de la Llei Urbanística Valenciana.  
W) Terminis d'adjudicació.  
El termini per a la resolució sobre l'adjudicació del programa serà de cinc mesos des de l'obertura de la proposició juridicoeconòmica.  
Per al còmput dels terminis d'adjudicació, el mes d'agost es considerarà inhàbil en tot cas.  
X) Contractació i execució de les obres, i exigència de classificació.  
Atés que el pressupost d'execució de les obres d'urbanització a realitzar no supera la quantitat assenyalada en l'article 120.6 de la Llei Urbanística Valenciana, no s'exigix licitació de l'execució de les obres d'urbanització, de manera que l'urbanitzador podrà executar per si mateix les obres, sempre que complisca el requisit establit en el paràgraf següent, o alternativament contractar les mateixes amb un tercer contractista d'obres. L'urbanitzador es compromet a donar compte a l'Ajuntament de tal contractació abans d'iniciar les obres.  
En qualsevol cas l'empresa que execute les obres d'urbanització haurà de tindre la classificació administrativa que corresponga d'acord amb el que establix la legislació de contractes del sector públic, la qual cosa haurà d'acreditar-se abans d'iniciar les obres.   
Y) Penalitats per incompliment.  
La demora en l'inici de l'execució material de les obres per negligència de l'urbanitzador en la realització de les actuacions preparatòries de gestió urbanística, serà penalitzada amb un u per mil per dia natural de demora respecte a l'import previst en concepte de benefici i despeses de gestió.  
Quan el contractista, per causes imputables a este, haguera incorregut en demora respecte a l'incompliment del termini total, l'Ajuntament imposarà una penalitat, per dia natural de retard, de 0,02% de l'import de les càrregues d'urbanització (IVA exclòs).  
El transcurs de tres mesos sense que s'haja produït la finalització de les obres d'urbanització facultarà l'Ajuntament, alternativament, per a procedir a la resolució d'este o acordar-ne la continuïtat de l'execució amb imposició de noves penalitzacions, d'acord amb les quanties abans previstes.  
El transcurs de sis mesos des del venciment del termini per a l'execució de les obres d'urbanització sense que hagen sigut finalitzades, determinarà la resolució de l'adjudicació, llevat que l'Ajuntament considere que, per raons d'interés públic, convé la continuació de l'execució del programa.   
L'Ajuntament tindrà la mateixa facultat a què es referixen els paràgrafs anteriors respecte a l'incompliment per part de l'urbanitzador dels terminis parcials previstos en el calendari d'execució de l'obra, quan la demora en el compliment d'aquells faça presumir raonablement la impossibilitat del compliment del termini total. En tot cas, llevat que l'Ajuntament considere que, per raons d'interés públic, convé la continuació de l'execució del programa, la inactivitat injustificada de l'urbanitzador durant un període de sis mesos consecutius o nou alterns determinarà la resolució de l'adjudicació.  
L'incompliment de l'obligació de comunicar a l'Ajuntament trimestralment l'estat d'execució del programa serà sancionat amb la quantitat de 100 euros per dia hàbil de retard.  
La mateixa sanció serà aplicable en cas de demora en el compliment de qualsevol altra obligació formal que corresponga a l'urbanitzador en virtut del programa o vinga imposat per la llei.  
Z) Suspensió de llicències.  
La publicació de les presents bases en el Diari Oficial de la Comunitat Valenciana suposa la suspensió automàtica de l'atorgament de llicències i de l'aprovació d'altres programes en l'àmbit de l'actuació».  
Contra l'acord d'inici de procediment de concurs i aprovació de les bases particulars que ho regiran, es podrà interposar un recurs contenciós administratiu davant dels jutjats contenciosos administratius de la província de València en el terme de dos mesos, comptats des de l'endemà a la publicació del present edicte, sense perjuí que es puga exercir qualsevol altre que s'estime convenient.  
No obstant això, de conformitat amb el que disposen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i 447 i 448 del Reglament d'Ordenació i Gestió Territorial i Urbanística, podrà interposar-se potestativament recurs de reposició davant del Ple en el terme d'un mes a partir de l'endemà de la publicació.  
L'anunci de licitació ha sigut enviat, per a la seua publicació, al Diari Oficial de la Unió Europea en data 9 de juny de 2008. A continuació es transcriu el text íntegre de l'esmentat anunci:  
«Programa d'Actuació Integrada de la Unitat d'Execució 7.2 del Pla General d'Ordenació Urbana de Torrent (València) (carrer de Pedro Cambra).  
Anunci de licitació.  
Apartat I: poder adjudicador.  
I.1) Nom, adreces i punts de contacte.  
Nom oficial: Ajuntament de Torrent.  
Codi postal: c/ Ramón y Cajal, 1.  
Localitat: Torrent.  
Codi postal: 46972.  
País: Espanya.  
Punt(s) de contacte:  
Telèfon: 675 260 197.  
A l'atenció de: Concha Moreno Martí.  
Correu electrònic: jleotjp.oebsbjzrd@bvmlueev.hr.   
Fax: 977 254 006.  
Direccions Internet (si procedix).  
Direcció del poder adjudicador (URL): www.torrent.es.  
Pot obtindre's més informació en: vegeu els punts de contacte esmentats més amunt.  
El plec de condicions i la documentació complementària (inclosos els documents destinats a un diàleg competitiu i un sistema dinàmic d'adquisició) poden obtindre's a: vegeu els punts de contacte esmentats més munt.  
Les ofertes o sol·licituds de participació han d'enviar-se a: vegeu els punts de contacte esmentats més amunt.  
I.2) Tipus de poder adjudicador i principal(s) activitat(s): oficina/entitat regional o local.  
El poder adjudicador realitza la seua adquisició en nom d'altres poders adjudicadors- No.  
Apartat II: objecte del contracte.  
II.1) Descripció.  
II.1.1) Denominació del contracte establida pel poder adjudicador.  
Programa d'Actuació Integrada de la Unitat d'Execució 7.2 del Pla General d'Ordenació Urbana de Torrent (València) (carrer de Pedro Cambra).  
II.1.2) Tipus de contracte i emplaçament de les obres, lloc d'entrega o d'execució.  
a) Obres.   
Projecte i execució.  
Emplaçament principal de les obres.  
Principal lloc d'entrega.   
Principal lloc d'execució.   
Unitat d'Execució 7.2 del Pla General d'Ordenació Urbana de Torrent, carrer de Pedro Cambra.  
Codi NUTS ES523.  
II.1.3) L'anunci es referix a:  
Un contracte públic.  
II.1.4) Informació sobre l'acord marc (si és procedent).  
II.1.5) Breu descripció del contracte o adquisició:  
Concurs per a la selecció i adjudicació d'un programa d'actuació integrada en la unitat d'execució en sòl urbà residencial identificat com a unitat d'execució 7.2 del Pla General d'Ordenació Urbana de Torrent, amb una superfície de 29.524,37 m².  
II.1.6) Classificació CPV (vocabulari comú de contractes públics).  
Nomenclatura principal.   
Nomenclatura complementària (si és procedent).  
Objecte principal 41954195. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
II.1.7) Contracte cobert per l'acord sobre contractació pública (ACP) sí.   
II.1.8) Divisió en lots: no.  
II.1.9) S'acceptaran variants- No.  
II.2) Quantitat o extensió del contracte:  
II.2.1) Extensió o quantitat total del contracte (inclosos tots els lots i opcions, si és procedent): 1.740.000 euros IVA inclòs.  
Si es coneix, valor estimat IVA exclòs (únicament xifres): 1.500.000,00 moneda EUR.  
II.2.2) Opcions (si és procedent): no.  
II.3) Durada del contracte o termini d'execució.  
Duració en mesos: 15.   
Apartat III: informació de caràcter jurídic, econòmic, financer i tècnic.  
III.1) Condicions relatives al contracte.  
III.1.1) Dipòsits i garanties exigits (si és procedent): totes les proposicions dels interessats per a participar en el concurs del present programa hauran de presentar una garantia provisional equivalent al 2% de les càrregues d'urbanització (30.000 €), fixant-se la garantia definitiva en el 10% de les esmentades càrregues d'urbanització (150.000 €).  
III.1.2) Principals condicions de finançament i de pagament i/o referència a les disposicions que les regulen.  
III.1.3) Forma jurídica que haurà d'adoptar l'agrupació d'operadors econòmics adjudicatària del contracte (si és procedent).  
III.1.4) Altres condicions particulars a què està subjecta l'execució del contracte (si és procedent): no.  
III.2) Condicions de participació.  
III.2.1) Situació personal dels operadors econòmics, inclosos els requisits relatius a la inscripció en un registre professional o mercantil.  
Informació i tràmits necessaris per a avaluar si es complixen els requisits: bases particulars, apartat I.1.c).  
I) Documentació a presentar per cada licitador, indicant la que serà objecte de valoració com a criteri d'adjudicació del programa.  
I.1. Documentació formal: es presentarà en sobre tancat en el que constarà "Sobre documentació formal" que haurà de contindre: ....  
c) La capacitat d'obrar de les persones jurídiques s'acreditarà per mitjà d'escriptura de constitució inscrita al Registre Mercantil, quan este requisit fora exigible d'acord amb la legislació mercantil que li siga aplicable. Si no ho fóra, l'acreditació de la capacitat d'obrar es realitzarà per mitjà de l'escriptura o document de constitució, estatuts o acte fundacional, en el que constaren les normes per les quals es regula la seua activitat, inscrits, si és el cas, en el corresponent registre oficial.  
Quan es tracte d'entitats no espanyoles d'estats membres de la Comunitat Europea, o signataris de l'Acord sobre l'Espai Econòmic Europeu, hauran d'acreditar la seua inscripció en un registre o presentar les certificacions que s'indiquen en l'annex I del RGLCAP.  
Els altres empresaris estrangers hauran d'acreditar la seua capacitat d'obrar amb informe de la Missió Diplomàtica Permanent d'Espanya a l'Estat corresponent o de l'oficina consular en l'àmbit territorial de la qual radique el domicili de l'empresa, en el qual s'acredite que figuren inscrites en el registre local professional, comercial o anàleg si no n'hi ha, que actuen amb habilitat en el tràfic local en l'àmbit de les activitats a què s'estén en objecte del contracte.  
III.2.2) Capacitat econòmica i financera.  
Informació i tràmits necessaris per a avaluar si es complixen els requisits:  
Nivell o nivells mínims que poden exigir-se (si és procedent):  
Bases particulars apartat K: \_\_\_\_\_\_\_\_\_\_\_\_\_\_\_\_\_\_\_\_\_\_\_  
Criteris de solvència, tant econòmica i financera com a tècnica i professional exigibles als concursants:   
Els concursants hauran d'acreditar que tenen capacitat d'inversió per una quantitat equivalent al total de les càrregues del programa a realitzar en els terminis de desenvolupament del programa proposats per cada licitador, la qual cosa acreditarà per mitjà d'un informe d'institucions financeres que operen a Espanya. No serà necessari este informe si s'acredita per mitjà de certificats registrals la titularitat lliure de càrregues de més del 50% del sòl inclòs en l'àmbit de l'actuació.  
De conformitat amb allò que s'ha exigit en l'article 301 del Reglament d'Ordenació i Gestió Territorial s'exigix que entre l'equip redactor i assessor de l'aspirant a urbanitzador s'integren almenys un arquitecte o enginyer superior i un llicenciat en Dret i aportarà a este efecte la documentació acreditativa de les titulacions esmentades.  
III.2.3) Capacitat tècnica.  
Informació i tràmits necessaris per a avaluar si es complixen els requisits:  
Nivell o nivells mínims que poden exigir-se (si és procedent):  
Bases particulars apartat K.  
De conformitat amb allò que s'ha exigit en l'article 301 del Reglament d'Ordenació i Gestió Territorial i Urbanística, s'exigix que entre l'equip redactor i assessor de l'aspirant a urbanitzador s'integren almenys un arquitecte o enginyer superior i un llicenciat en Dret i aportarà a este efecte la documentació acreditativa de les titulacions esmentades.  
III.2.4) Contractes reservats (si és procedent): no.  
Apartat IV: procediment.  
IV.1) Tipus de procediment.  
IV.1.1) Tipus de procediment:  
Obert.  
IV.2) Criteris d'adjudicació.  
IV.2.1) Criteris d'adjudicació (marqueu la casella o caselles que procedisquen).  
L'oferta econòmicament més avantatjosa tenint en compte:  
Els criteris que figuren en el plec de condicions, en la invitació a licitar o a negociar o en el document descriptiu.  
IV.2.2) Es realitzarà una subhasta electrònica-   
No.  
IV.3) Informació administrativa.  
IV.3.1) Número de referència que el poder adjudicador assigna a l'expedient (si és procedent).  
AUOMA 7101.6/06 PAI unitat d'execució 7.2 PGOU.  
IV.3.2) Publicacions anteriors referents al mateix contracte:  
No.  
IV.3.3) Condicions per a l'obtenció del plec de condicions i documentació complementària:  
Documents subjectes a pagament: no.  
IV.3.4) Termini de recepció d'ofertes i sol·licituds de participació.  
Data: 09.03.2009 (dd/mm/aaaa) Hora: \_\_\_\_  
IV.3.6) Llengua(gües) en que pot redactar-se l'oferta o sol·licitud de participació: espanyol.  
Altres: valencià.  
IV.3.7) Termini durant el qual el licitador estarà obligat a mantindre la seua oferta (procediment obert)  
IV.3.8) Condicions per a l'obertura de les ofertes:  
Sí, acte públic.  
Apartat VI: informació complementària.  
VI.1) Es tracta de contractes periòdics- (si és procedent):  
No.  
VI.2) Es relaciona el contracte amb un projecte o programa finançat per mitjà de fons comunitaris?:  
No.  
VI.3) Informació addicional (si és procedent):  
Base L: criteris objectius d'adjudicació del programa, especificats per orde decreixent d'importància, incloent-ne la ponderació.  
Criteris d'adjudicació:  
1. Alternativa tècnica: total: 40 punts.  
Qualitat tècnica de les solucions proposades per a la urbanització: fins a 30 punts.  
Habitatges sotmesos a algun règim de protecció que es comprometa a promoure l'urbanitzador: fins a 6 punts.  
Inversió en programes de restauració paisatgística o d'imatge urbana dins de l'àmbit del programa: fins a 7 punts.  
Termini d'execució del programa d'actuació.  
Compromís d'edificació simultània a la urbanització per damunt del mínim legalment exigible.  
Compromisos addicionals assumits voluntàriament a càrrec de l'urbanitzador: fins a 3 punts.  
2. Puntuació mínima de l'alternativa per a poder valorar la proposició juridicoeconòmica: 24 punts.  
3. Proposició juridicoeconòmica: total 40 punts.  
Menor import respecte de referències de quadres de preus de pràctica usual de les càrregues d'urbanització (euros/m² edificabilitat): fins a 12 punts.  
Valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient: fins a 18 punts.  
Major proporció de terrenys propis o d'associats que hagen de quedar afectes amb garantia real inscrita al Registre de la Propietat al compliment d'obligacions especials d'edificació derivades de l'aprovació del programa: fins a 5 punts.  
Compromisos financers per a l'execució de les obligacions complementàries assumides voluntàriament i a càrrec seu per l'urbanitzador: fins a 5 punts.  
VI.4) Procediments de recurs.  
VI.4.1) Òrgan competent per als procediments de recurs.  
Nom oficial: Ajuntament de Torrent i jutjats contenciosos administratius de la província de València.  
Adreça: carrer de Ramón y Cajal, 1.  
Localitat: Torrent.   
Codi postal: 46752.  
País: Espanya.  
cjricwj.dxfrsuzap@hqimldw.gd  
Telèfon: 193 657 548.  
Òrgan competent per als procediments de mediació (si és procedent).  
VI.4.2) Presentació de recursos (ompliu l'apartat VI.4.2 o, cas necessari, l'apartat VI.4.3).  
Indicació del termini o terminis de presentació de recursos:  
Recurs de reposició davant del Ple de l'Ajuntament en el termini d'un mes des de la publicació del present. anunci.  
Recurs contenciós administratiu davant dels jutjats contenciosos administratius de la província de València en el termini de dos mesos comptats a partir de la publicació de l'edicte.  
VI.4.3) Servici que pot facilitar informació sobre la presentació de recursos.  
Nom oficial: Unitat Administrativa de Plànols, Programes i Obres.  
Ajuntament de Torrent.  
Localitat: Torrent.  
Codi postal: 46755. \_\_\_\_\_\_\_\_\_\_\_\_\_\_  
País: Espanya.  
Correu electrònic: cyenhtj.hjoredgcd@wacqixmd.nf.   
Telèfon: 613 736 037.  
Fax: 781 146 505.  
Adreça Internet (URL):  
VI.5) Data d'enviament d'este anunci: 9 de juny de 2008».  
Torrent, 9 de juny de 2008.- El tinent d'alcalde delegat Urbanisme, Habitatge i Medi Ambient (Decret d'Alcaldia núm. 1873/07): Santiago Martí Alepuz.